CELEX: 32008R0390
Language: hu
Date: 2008-04-30 00:00:00
Title: A Bizottság 390/2008/EK rendelete ( 2008. április 30. ) az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő, nem kisebb jelentőségű módosítások jóváhagyásáról (Lenteja de la Armuña (OFJ))

1.5.2008   
            
            
               HU
            
            
               Az Európai Unió Hivatalos Lapja
            
            
               L 117/13
            
         
      A BIZOTTSÁG 390/2008/EK RENDELETE
   
   (2008. április 30.)
   az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő, nem kisebb jelentőségű módosítások jóváhagyásáról (Lenteja de la Armuña (OFJ))
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 2006. március 20-i 510/2006/EK tanácsi rendeletre (1) és különösen annak 7. cikke (4) bekezdésének első albekezdésére,
   mivel:
   
               (1)
            
            
               Az 510/2006/EK rendelet 9. cikke (1) bekezdésének első albekezdésével összhangban és ugyanezen rendelet 17. cikkének (2) bekezdése értelmében a Bizottság megvizsgálta az 1107/96/EK bizottsági rendelet (2) alapján bejegyzett „Lenteja de la Armuña” oltalom alatt álló földrajzi jelzés termékleírásában történő módosítás jóváhagyására irányuló, Spanyolország által benyújtott kérelmet.
            
         
               (2)
            
            
               A szóban forgó módosítások nem minősülnek kisebb jelentőségűnek az 510/2006/EK rendelet 9. cikke értelmében, ezért a Bizottság – az említett rendelet 6. cikke (2) bekezdése első albekezdésének megfelelően – a módosítási kérelmet közzétette az Európai Unió Hivatalos Lapjában
                   (3). A Bizottsághoz nem érkezett az 510/2006/EK rendelet 7. cikke szerinti kifogás, ezért a módosításokat jóvá kell hagyni,
            
         ELFOGADTA EZT A RENDELETET:
   1. cikk
   Az e rendelet mellékletében szereplő elnevezésre vonatkozó termékleírásnak az Európai Unió Hivatalos Lapjában közzétett módosításai jóváhagyásra kerülnek.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2008. április 30-án.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 93., 2006.3.31., 12. o. Az 1791/2006/EK rendelettel (HL L 363., 2006.12.20., 1. o.) módosított rendelet.
   
      (2)  HL L 148., 1996.6.21., 1. o. A legutóbb az 1486/2007/EK rendelettel (HL L 330., 2007.12.15., 15. o.) módosított rendelet.
   
      (3)  HL C 171., 2007.7.24., 24. o.
   
      MELLÉKLET
      A Szerződés I. mellékletében felsorolt, emberi fogyasztásra szánt mezőgazdasági termékek:
      
                  1.6. osztály
               
               
                  
                     Gyümölcs-, zöldség- és gabonafélék, nyersen vagy feldolgozva
                  
               
            SPANYOLORSZÁG
      Lenteja de la Armuña (OFJ)